1904. évi március 7-éről. 
147 
bevezetése egy erre vonatkozó nagy műnek, de ezért már 
ebben a részben is sok tanulságos dolog volt. Mindenekelőtt 
ti.sztázza azt a sokat vitatott kérdést, hogy a vízvezetéki víz 
a Duna vizével valamilyen összeköttetésben állana, amennyiben 
az a wieni alpesi medencével szoros összeköttetésben van és 
Duna vizétől geologilag is el van választva. Kimutatja továbbá 
a víznek bakterium-mentességét és felemlíti azt a nagy hord- 
erejű tényt, hogy a víz szerves anyagokat alig tartalmaz, tehát 
minden tekintetben megfelel azon egészségügyi kivánságoknak, 
melyeket manapság a jó ivóvízzel szemben támasztunk. Előadót 
a jelenlevő hallgatók zajos ovációban részesítették. 
Negyedik ülés 1904. október 20-án. 
Elnök; Antolik Károly. Jegyző: Szép Rezső. 
T árgy: 
Dr. Kováts Ferenc előadást tart a pozsonyi arany- 
leletről. Annak idején híre járt, hogy f. évi julius hó 15-én 
valami Kosa Valentin nevű munkás a Mária-Terézia út 34. sz. 
ház előtt csatornázási munkálat közben körülbelül 3 méter 
mélységben egy edényre bukkant, mely tele volt kisebb-nagyobb 
aranyérmekkel. A munkás nem ismerve az érmek értékét, 
haza vitte azokat és otthon a gyermekei játszottak vele, többet 
el is -ajándékozott, míg végre a rendőrség tudomást szerezvén 
a leletről, 132 darabot őrizetébe vett. Az érmeket először a 
városi főpénztárba helyezték el, majd később megkérték elő- 
adót mint ismert numismatikust, hogy állapítsa meg az 
érmeknek értékét és azoknak történeti adatait. Dr. Kováts 
Ferenc mindenekelőtt megállapította, hogy az érmek nagyobb- 
részt a XIV. századból valók. Vannak közöttük igazi fiórenci 
aranyak, érmek Róbert Károly, Nagy Lajos, Zsigmond, Mária 
királyné, I. Mátyás, II. Ulászló idejéből, továbbá angol arany- 
forintosok III. Eduárd, IV. Henrik idejéből és velencei érmek. 
Igen érdekfe.szítő volt Dr. Kováts Ferenc azon fejtegetése, hogy 
hogyan kerülhettek ezen érmek annak idején a föld alá. Ott, 
ahol az érmeket találták, régente a víztorony állott, mellette 
pedig a révnek vámházikója. Figyelemre méltó ez a körülmény, 
mert a talált érmek között angol és velencei pénzek is vannak, 
10 * 
